b'\n_START_ARTICLE_\nParanoja\n_START_SECTION_\nIstorija\n_START_PARAGRAPH_\nJau Zigmundas Froidas tyr\xc4\x97 paranojos atvejus. Paranoja anks\xc4\x8diau buvo vadinamas bendro pob\xc5\xabd\xc5\xbeio psichikos sutrikimas arba parafrenija (paranoidin\xc4\x97s \xc5\xa1izofrenijos) vystymosi forma. Paranoja sergantis \xc5\xbemogus vadinamas \xe2\x80\x9eparanoiku\xe2\x80\x9c.\n_START_SECTION_\nParanojos objektas\n_START_PARAGRAPH_\nPersekiojimo manijos objektas kiekvienu atveju yra individualus. Da\xc5\xbenai preziumuojamas spec. tarnyb\xc5\xb3 \xc4\xafsiki\xc5\xa1imas. Esant politinio re\xc5\xbeimo kaitai (pvz., po Antrojo pasaulinio karo, esant okupacijai, prie\xc5\xa1 j\xc4\x85 bei po jos, pasikeitus valstybinei santvarkai) gali pasikeisti ir atitinkamas persekiojantis subjektas (pvz., KGB, GRU, VSD).\n_START_SECTION_\nSocialin\xc4\x97s psichologijos modelis\n_START_PARAGRAPH_\nMaksas Vertheimeris, ge\xc5\xa1taltin\xc4\x97s teorijos pagrind\xc4\x97jas, kartu su vokie\xc4\x8di\xc5\xb3 psichiatru Heinrichu \xc5\xa0ulte pasi\xc5\xabl\xc4\x97 socialpsichologin\xc4\xaf model\xc4\xaf, taikytin\xc4\x85 paranojos sampratai._NEWLINE_Remiantis juo, paranoj\xc4\x85 reikia traktuoti kaip tam tikr\xc4\x85 santyki\xc5\xb3 manijos form\xc4\x85 \xe2\x80\x93 \xc5\xbemogus, kuriam nepavyksta b\xc5\xabti kieno nors (pvz., socialin\xc4\x97s grup\xc4\x97s, \xe2\x80\x9emes\xe2\x80\x9c) dalimi, ir kai \xc5\xa1io atotr\xc5\xabkio tarp sav\xc4\x99s bei kit\xc5\xb3 jis negali pak\xc4\x99sti, \xc5\xbemogus (tarsi gelb\xc4\x97damasis) \xe2\x80\x9enutiesia\xe2\x80\x9c s\xc4\x85lygin\xc4\xaf tilt\xc4\x85 (login\xc4\x99, psichologin\xc4\x99 - socialin\xc4\x99 jungt\xc4\xaf), kuri ri\xc5\xa1a atitinkamus asmenis, j\xc5\xb3 grup\xc4\x99 (\xe2\x80\x9emes\xe2\x80\x9c), susidaran\xc4\x8di\xc4\x85 persekiojam\xc5\xb3j\xc5\xb3 ir persekiotoj\xc5\xb3 santykyje \xe2\x80\x93 \xe2\x80\x9emes\xe2\x80\x9c ir \xe2\x80\x9ejie\xe2\x80\x9c (persekiotojai)._NEWLINE_Tod\xc4\x97l vis\xc5\xb3 pirma bet kurios terapijos ar jos formos taikymo s\xc4\x97km\xc4\x97 tiesiogiai priklauso nuo harmoning\xc5\xb3 asmenyb\xc4\x97s socialini\xc5\xb3 santyki\xc5\xb3 atk\xc5\xabrimo, pusiausvyros atstatymo \xc5\xbemogaus (darbo, veiklos, socialin\xc4\x97je ir kitokioje) aplinkoje.\n_START_SECTION_\nParanoja mene\n_START_PARAGRAPH_\nNepaisant paranojos kaip ligos, persekiojimo manija da\xc5\xbenai b\xc5\xabna komi\xc5\xa1ko scenarijaus TV film\xc5\xb3 siu\xc5\xbeet\xc5\xb3, \xc4\xafvairi\xc5\xb3 \xc5\xbeaidim\xc5\xb3, s\xc4\x85mokslo teorij\xc5\xb3 elementas. Gro\xc5\xbein\xc4\x97je literat\xc5\xabroje paranojos tema taip pat populiari. Endriu Grove, Intel steig\xc4\x97jas, vien\xc4\x85 savo publikacij\xc5\xb3 pavadino Only the paranoid survive (liet.: I\xc5\xa1gyvena tik paranoikai).'